मणिपुर के पुलिस महानिदेशक ने कल यहां संवाददाताओं से कहा कि विस्फोट के बाद से पुलिस चौकस थी और खुफिया सूचना के आधार पर कार्रवाई करते हुए 24 घंटे में पांच लोगों को गिरफ्तार किया गया। उन्होंने बताया कि इन पांचों में सरगना शामिल है जो प्रतिबंधित संगठन ‘पीपुल्स रेवोल्यूशनरी पार्टी ऑफ कांगलेइपाक’ का एक सक्रिय सदस्य है।बाहरी लोगों को मणिपुर से बाहर करने की मांग करने वाले उग्रवादी संगठन ने विस्फोट की जिम्मेदारी ली थी।